物理治療師嘅就業市場持續有空缺，近十年嘅物理治療課程畢業生就業率達至百分百，同學仔絕對唔需要擔心出到嚟搵唔到工。畢業之後，仲可以因應個人興趣同埋有意服務嘅對象，選擇喺不同性質嘅工作，例如公營或私營健康組織、醫院、康復中心、體育學院、健身中心、長者院舍、社區活動中心等等，或者私人執業。